बिफोर सनराइज

बिफोर सनराइज  सन्1995 की एक प्रेमकहानी नाटक फिल्म है जिसका निर्देशन रिचर्ड लिंकलेटर ने किया है। इस फ़िल्म की पटकथा लिंकलेटर और किम क्रिज़न ने लिखी है। फिल्म में, जेसी (एथन हॉक) और सेलिन (जूली डेलपी) एक यूरेइल ट्रेन (यूरोप में चलने वाली रेलगाड़ी) में मिलते हैं। एक साथ रात बिताने के लिए वो दोनों वियना में उतरते हैं।

लिंकलेटर ने व्यक्तिगत अनुभवों से प्रेरित होकर क्रिज़न के साथ सहयोग किया। इससे पहले उनकी फिल्मों स्लैकर (1991) और डैज़्ड एंड कन्फ्यूज्ड (1993) में फिल्म की पटकथा लेखन के कार्य में उन्होंने साथ काम किया था। हॉक और डेल्पी को फ़िल्म में लेने में नौ महीने लगे। मुख्य फोटोग्राफी वियना में हुई। कथानक को न्यूनतम माना जाता है, जिसमें ज्यादातर एकालाप और पात्रों के बीच विस्तारित संवाद शामिल होते हैं। फिल्म जीवन, प्रेम, समय, मृत्यु, आत्म-खोज और उत्तर-आधुनिक रोमांस पर विषयों और अलग-अलग दृष्टिकोण की खोज करती है।

बिफोर सनराइज जनवरी 19, 1995 को सनडांस फिल्म फेस्टिवल में प्रमोचित हुई और आठ दिन बाद संयुक्त राज्य अमेरिका में इसे सिनेमाघरों में जारी किया गया। फ़िल्म ने $225 करोड़ की कमाई की और विशेष रूप से इसकी पटकथा, लिंकलेटर के निर्देशन और अभिनय प्रदर्शन के लिए समालोचकों से प्रशंसा मिली। बिफोर सनराइज को रॉटेन टोमाटोज़ पर 100% की रेटिंग भी मिली और समालोचकों की वर्ष की महानतम फिल्मों की सूची में इस फ़िल्म ने जगह बनायी। यह फ़िल्म इस बिफोर शृंखला की पहली फ़िल्म है। इसके बाद में इसी शृंखला में बनी अन्य फ़िल्मों में दूसरी फ़िल्म सन् 2004 में जारी बिफोर सनसेट थी एवं तीसरी फ़िल्म बिफोर मिडनाइट सन् 2013 में जारी हुई।

 कथानक 
जून 16, 1994 को जेसी बुडापेस्ट से एक ट्रेन में सेलिन से मिलता है और दोनों में बातचीत शुरू हो जाती है। जेसी संयुक्त राज्य अमेरिका वापस जाने के लिए वियना जा रहा है, जबकि सेलिन अपनी दादी से मिलने के बाद पेरिस में विश्वविद्यालय लौट रही है। जब वे वियना पहुँचते हैं तो जेसी, सेलिन को उसके साथ उतरने के लिए कहता है। इसके लिए जेसी उसे कहता है कि आज से 10 या 20 साल बाद जब वो वापस इस स्थान पर आये, तब सम्भव है कि वो इतनी खुश न हो। उसको यह ऐहसास होना चाहिए कि उस दिन किसी के साथ ट्रैन को छोड़ देती तो जीवन कितना भिन्न होता। वैकल्पिक रूप से वह महसूस कर सकती है कि जेसी खुद दूसरों से अलग नहीं है। एक रात के लिए एक कमरा किराये पर लेने के लिए उनके पास पर्याप्त धन नहीं है अतः वो दोनों अगली सुबह तक वियना में घूमने का निर्णय लेते हैं क्योंकि अगली सुबह जेसी की उड़ान थी।

 कलाकार 

 सन्दर्भ 

 बाहरी कड़ियाँ 






 वियना में सूर्योदय से पहले के शूटिंग स्थानों के संदर्भों के साथ मानचित्र
श्रेणी:1995 की फ़िल्में